ฮั่งเส็งปิดบวก 88.12 จุด นลท.จับตาข้อมูลศก.สหรัฐ
ฮั่งเส็งปิดบวก 88.12 จุด นลท.จับตาข้อมูลศก.สหรัฐ
11 ส.ค. 2559

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 88.12 จุด หรือ 0.39% ปิดวันนี้ที่ 22,580.55 จุด เนื่องจากนักลงทุนเข้าซื้อเก็งกำไรหลังตลาดเปิดในแดนลบ
ขณะเดียวกัน นักลงทุนกำลังจับตาดูจำนวนผู้ขอรับสวัสดิการว่างงานรายสัปดาห์ของสหรัฐที่จะมีการเปิดเผยในวันนี้ รวมถึงข้อมูลเศรษฐกิจสำคัญอีกหลายตัวที่จะมีการเปิดเผยในวันศุกร์ ได้แก่ ดัชนีราคาผู้ผลิต (PPI) เดือนก.ค., ยอดค้าปลีกเดือนก.ค., ความเชื่อมั่นผู้บริโภคเดือนส.ค.จากมหาวิทยาลัยมิชิแกน และสต็อกสินค้าคงคลังภาคธุรกิจเดือนมิ.ย.
 